Какво е тагване на сайт?
Тагването на сайт е техническа услуга, чрез която в даден сайт или мобилно приложение се въвеждат т.нар. инструменти за измерване (тагове).

Чрез тези инструменти за измерване може да се установи каква е конкретната възвръщаемост на инвестицията от дадена рекламна кампания, както и да се съберат ценни данни за потребителите. 

Това позволява на рекламодателите да насочват ресурсите си към платформи, които им дават най-голяма стойност, както и да прецезират много по-точно рекламните си бюджети.

Друга ключова полза от тагването е възможността да се ползва машинно обучение в платформи от типа на google ads и facebook ads, благодарение на което рекламните кампании стават много по-ефикасни и носят по-висока възвръщаемост.